Ta angelsko kryjma1 je tak dobro, że jak rołz2 jōm zrobicie i zjycie3, to zarozki4 bydziecie myśleć, kedy by jōm zajś narychtować5. Robi sie jōm dojś6 szybko, a potyn idzie jōm trzimać we lodōwce7 nawet do dwōch tydni, choć wōntpia8, żeby we ftoryj chałpie9 aż tyla udało ji sie wytrzimać. Idzie sie tōm kryjmōm posmarować sznita10, przełożyć niōm ciasto, nafilować11 tarletki abo windbojtle12, połōnczyć jōm ze śmiytōnkōm abo mascarpone i mieć delikatny kryjm do torty, abo jōm zezryć13 łeżeczkōm, jak żołdyn14 ze dōmownikōw niy patrzi 😉
Co potrza?
3 citrōłny15
0,5 szklōnki cukru
80 g masła
3 jajca
We jaki misce abo gorku nad wrzōntkym ôzpuście16 masło, dodejcie tam starto skōra ze citrōłnōw (bez biołego), sok i cuker. Jak sie to wszyjsko fajnie wymiyszo, to wciepcie tam żōłtko i ubite biołka i tak dugo miyszejcie (mikserym,trzepaczkōm abo warzechōm), aż fajnie Wōm zgynstnieje – połra minut na to zleci.
Potyn przełōżcie do jaki krauzy17 abo inkszego pojymnika, wrojście18 do lodōwki i… za chwila sie zacznie.
Smaczego 🙂
1krem
2raz
3zjecie
4zaraz
5przygotować
6dość
7ō- samogłoska w wymowie między o i u
8wątpię
9domu
10kanapkę
11wypełnić
12ptysie
13zeżreć
14żaden
15cytryny
16rozpuśćcie
17słoika
18włóżcie
szl_Latn szl_Latn sun_Latn szl_Latn pol_Latn slv_Latn szl_Latn szl_Latn pol_Latn slk_Latn pol_Latn vec_Latn eus_Latn pol_Latn pol_Latn pol_Latn pol_Latn ces_Latn quy_Latn pol_Latn nld_Latn bos_Latn pol_Latn tuk_Latn pol_Latn plt_Latn pol_Latn